கேள்வி: ஆறு அழகப்பன் பற்றி தகவல் சொல்.
பதில்: ஆறு. அழகப்பன் எனப் பரவலாக அறியப்படும் ஆறுமுகம் அழகப்பன் (பிறப்பு: 10 ஆகத்து 1937) தமிழ்நாடு சேர்ந்த தமிழறிஞர், நாடகாசிரியர், நாட்டுப்புறவியல் ஆய்வாளர், மற்றும் செயற்பாட்டாளர் ஆவார்.
கேள்வி: ஆறு அழகப்பன் - கல்வி பற்றி நீங்கள் என்ன அறிந்துள்ளீர்கள்?
பதில்: 1953-54 இல் அண்ணாமலை நகர் வந்து தங்கிய அழகப்பன், அண்ணாமலைப் பல்கலைக்கழகம் 1955-57 இல் இடைநிலை வகுப்பிலும், 1957-60 இல் முதுகலை வகுப்பிலும் பயின்றார். நாட்டார் வழக்காற்றியல் எம்.லிட் (MLitt) பட்டம் பெற்றார். பின்னர் நாடகத்துறை ஆராய்ச்சி செய்து முனைவர் பட்டம் பெற்றார்.
கேள்வி: ஆறு அழகப்பன் - தமிழ்ப் பணிகள் என்பது என்ன?
பதில்: * நாடகக் கலை என்னும் பெயரில் ஓர் இதழை நடத்தினார். தி. க. சண்முகம் மணிவிழா நடந்தபோது தமிழ் நாடகக் கண்காட்சி ஒன்றை நடத்தினார். * பாரதிதாசன் நூறு பாடல்களை இந்தி மொழியில் மொழியாக்கம் செய்வித்துப் பல்கலைக்கழகம் வழியாக வெளியிட முன்னின்றார். * உரையாசிரியர்கள் பலரை நியமனம் செய்து சைவத் திருமுறைகள் உரை எழுத வைத்தார். * ம. பொ. சிவஞானம் எழுதிய வள்ளலார் கண்ட ஒருமைப்பாடு என்னும் நூலையும் மு. கருணாநிதி எழுதிய குறளோவியம் என்னும் நூலையும் மொழியாக்கம் செய்து வெளியிடத் துணைநின்றார். * தமிழ் அறிஞர் இரா. இராகவையங்கார் பல ஆண்டுகளுக்கு முன் எழுதிய ''குறுந்தொகை ஆராய்ச்சி'' என்னும் நூல் வெளிவராமல் இருந்த நிலையில் அவருடைய பெயரரிடமிருந்து அதன் கைப்பிரதியைப் பெற்று வெளியிட்டார். * அண்ணாமலை நகரில் தமிழ் எழுத்தாளர் மாநாடு நடத்தினார். * உத்தரப் பிரதேசம் மாநிலத்தின் வாரணாசி மாநகரில் பல மொழி அறிஞர்களை அழைத்து திருக்குறள் தேசிய மாநாடு கருத்தரங்குகள் நடத்தினார். * உத்தராகண்டம் மாநிலத்தின் ரிசிகேசு மாநகரில் மாநாடு நடத்தினார். அங்கு திருவள்ளுவர் சிலையும் அமையக் காரணமாக இருந்தார். * தமிழைச் செம்மொழி என்று அறிவிக்க வேண்டும் என்று பிற தமிழ் அறிஞர்களுடனும் தமிழ் அமைப்புகளுடனும் இணைந்து போராடினார். * தமிழ்ச் சுரங்கம் என்னும் அமைப்பின் வாயிலாக தமிழ்த்தொண்டு ஆற்றுவோருக்கு தமிழ் மாமணி பட்டம் அளித்து விழா நடத்தி வருகிறார்.
கேள்வி: ஆறு அழகப்பன் - படைப்புகள் பற்றி நீங்கள் என்ன அறிந்துள்ளீர்கள்?
பதில்: ஆறு அழகப்பன் நாடக நூல்கள் 10, திறனாய்வு நூல்கள் 10 கட்டுரை வரலாற்று நூல்கள் 6 மற்றும் தாலாட்டுப் பாடல் தொகுப்பு நூல் ஒன்றும் எழுதியுள்ளார்.
கேள்வி: ஆறு அழகப்பன் - விருதுகள் பற்றி தகவல் சொல்.
பதில்: இவருடைய நாடகத்துறைப் பணியைப் பாராட்டி கலைமாமணி விருது விருதை தமிழக அரசு வழங்கிச் சிறப்பித்தது. இது போல் பல விருதுகளை பிற அமைப்புகள் வழங்கியுள்ளன.
கேள்வி: ஆறு அழகப்பன் - நூல்கள் நாட்டுடமையாக்கம் என்பது என்ன?
பதில்: 2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம் வழங்கியது.